रजनी अशोक भेंब्रे

रजनी अशोक भेंब्रे ही एक कथाकार आनी बाल साहित्यकार. ती जी ३ अत्रेय अर्पाटमेंटस, दुर्गानंद नगर, कुडचडे हांगासर रावता

 वेवसाय 
कुडचडयावेल्या सर्वाेदय एज्युकेशन सोसायटीच्या हायस्कुलांत वट्ट ३४ वर्सांची शिक्षणी पेशाची सेवा दिवन आपूण जावन निवृत्ती(व्ही,आर।एस). सद्या पुराय वेळ कोंकणी सेवेक ओंपून घेतलां.

 मेळिल्ले पुरस्कार 
 कोंकणी भाशा मंडळ गोंय संस्थेचो घुस्मट कथा संग्रहाक साहित्य पुरस्कार.
 यशादमिनी समाज कल्याण खात्यावरवीं दिवपी गोंय राज्याचो पुरस्कार.
 कला गौरव कला आनी संस्कृती खात्याचो गोंय राज्याचो पुरस्कार.
 बाल साहित्य कोंकणी कला साहित्य केंद्राचो रामनाथ मथा पुरस्कार.

 हेर वावर 
 अखिल भारतीय कोंकणी परिशदच्या २० व्या अखिल भारतीय कोंकणी साहित्य संमेलनांत ,बाल साहित्याचेर सोद निबंद.
 मार्ग अभियानाची सक्रिय वांगडी.
 कोंकणीच्या भाशीक, साहित्यीक,सांस्कृतीक वावरांत वांटेकार. बायलांच्या समाजीक चळवळींनी वांटेकार जावन बायलांच्या समाजीक दर्जाक उंचाय दिवपा खातीर आनी तांच्या कलागुणांक संद दिवपाखातीर पणजी आकशवाणी आनी पणजी दूरदर्शनावेल्यान बायलांच्या कितल्याश्याच कार्यावळींचें सादरीकरण.
 भुरग्यांची कला फुलची, फळची आनी तांका माचयेर वावरुंक मेळचें म्हूण ल्हान ल्हान नाटकुल्यांची बरपावळ. आकशवाणी आनी दुरदर्शनाचेर दोनशां वयर कार्याचळींचें सादरीकरण.
 कोंकणी भाशा मंडळावरवी शणै गोंयबाब कथामाळेच्या आयोजनांत निमंत्रक म्हण क्रियाशील वांटो.
 साहित्य अकादेमी, दिल्ली संस्थेच्यो आदल्यो सल्लागार समितीच्यो सामितीच्यो वांगडी.

 प्रकाशीत साहित्य 
आयजवेर सतरा पुस्तका प्रकाशीत जाल्यांत.ती अशी आसात-

 घुस्मट(कथासंग्रह)
 सुखी संवासर(संवाद)
 कोंकणी निबंद-१
 कोंकणी निबंद-२
 पांच पांकळ्यो(बालसाहित्य)
 हांव कोण(बालसाहित्य)
 मोराची करामत(बालसाहित्य)
 आळ(बालसाहित्य)
 सोपूत(बालसाहित्य)
 अडेचो वेगळोचार (बालसाहित्य)
 झॉसीची राणी (बालसाहित्य)
 लोकमान्य टिळक
 कोयरांतल्यान उपेगी वस्त
 पारखणी
 पर्यावरणाची राखण
 नसती अंधश्रध्दा

 संदर्भ 

वर्ग:गोंयकार फामाद मनीस/Goenkar famad monis
वर्ग:Goemkar – Famadh / Prosidh
वर्ग:Prosidh, Famadh Monxeam
वर्ग:देवनागरी पानां
वर्ग:कोंकणी लेखक
वर्ग:लेखक/Lekhok